Mašinski fakultet u Tuzli

**Mašinski fakulteta u Tuzli** jest visokoškolska ustanova i članica Univerziteta u Tuzli. Studij je osnovan 1961, a u sklopu Fakulteta elektrotehnike i mašinstva 1987. godine. Aktuelni dekan fakulteta je Alan Topčić.

## Historija 
Studij mašinstva u Tuzli datira od 1961. kada je otpočeo sa radom I stepen mašinskog smjera u rudarstvu pri Rudarskom fakultetu u Tuzli, a 1974. organiziran je i II stepen rudarsko-mašinskog smjera. 1987. osnovan je Studij mašinstva u sklopu Fakulteta elektrotehnike i mašinstva, odsjek Energetsko mašinstvo.

Godine 1997. formira se i drugi odsjek – Proizvodno mašinstvo. Realizacija nastavnog procesa odvijala se prema principu da su prve dvije godine studija zajedničke za oba odsjeka, dok je studij trajao 9+1 školskih semestara ili 5 akademskih godina.

Od 2000, organiziranjem Univerziteta u Tuzli po savremenom organizacionom modelu, Mašinski fakultet postaje jedna od njegovih organizacionih jedinica. Od 2003. Mašinski fakultet je smješten u objekt na adresi Univerzitetska 4, slika 1. Prva generacija studenata koji studiraju po Bolonjskoj deklaraciji upisana je u školskoj 2003/04, a nastava se organizirana po principu 4+1+3. Školske 2004/05. upisana je prva generacija studenata na novi odsjek, Mehatronika na I ciklus studija koji traje 8 semestara, odnosno četiri godine. 

Za sva tri odsjeka na I ciklusu studija prve dvije godine studija imaju zajedničke nastavne predmete, a u trećoj godini studenti nastavljaju studij na jednom od tri odsjeka: Proizvodno mašinstvo, Energetsko mašinstvo i Mehatronika.

## Studij (2024/2025) 
#### Prvi ciklus 
Nastava u prvom ciklusu studija izvodi se na tri odsjeka:
*Energetika i termo-fluidni inženjering
*Proizvodno mašinstvo
*Mehatronika

Prve dvije godine studija su zajedničke za sva tri navedena odsjeka, dok na trećoj i četvrtoj studenti svih odsjeka stječu specifična stručna znanja iz područja za koje se obrazuju. Odbranom završnog rada studenti stječu stručno zvanje: bačelor inženjer mašinstva.

#### Drugi ciklus 
Održava se u dva semestra sa sljedećim odsjecima:
* Mehatronika
* Energetika i termo-fluidni inženjering
** Održiva energija i okolina
** Termoenergetika
* Proizvodno mašinstvo
** Usmjerenja: Industrijski inženjering
** Proizvodne tehnologije.

Odbranom završnog rada u ovom ciklusu kandidat stječe naučni stepen:
*magistar iz oblasti mašinstva; odsjek: Mehatronika
*magistar iz oblasti mašinstva; odsjek: Energetika i termo-fluidni inženjering, usmjerenje Održiva energija i okolina / Termoenergetika
*magistar oblasti mašinstva; odsjek: Proizvodno mašinstvo, usmjerenje Industrijski inženjering / Proizvodne tehnologije

#### Treći ciklus 
Traje tri akademske godine i nosi 180 ECTS bodova. Nastava doktorskog programa organizovana je u šest usmjerenja:

*Proizvodne tehnologije
*Industrijski inženjering
*Održiva energija i okolina
*Termoenergetika
*Mehatronika
*Mašinske konstrukcije.

### Uža naučna područja 
* Opće mašinstvo
* Mašinske konstrukcije
* Energetska postrojenja i ekologija
* Toplotna i fluidna tehnika
* Industrijski inžinjering i upravljanje proizvodnjom
* Mašinski proizvodni inžinjering
* Mehatronički sistemi

## Reference 
Kategorija:Univerzitet u Tuzli

Kategorija:Fakulteti u Bosni i Hercegovini
Kategorija:Obrazovanje u Tuzli
Kategorija:Mašinski fakulteti u Bosni i Hercegovini